Serangan Mumbai 26 November 2008

Serangan Mumbai November 2008 ialah satu siri serangan pengganas teratur yang berlaku di Mumbai, iaitu pusat kewangan dan bandar raya terbesar di India. Serangan bermula pada 26 November 2008 dan berakhir pada 29 November 2008 apabila pasukan keselamatan India melancarkan Operasi Black Tornado untuk mengawal semula semua tempat kejadian. Sekurang-kurangnya 188 orang terbunuh menakala sekurang-kurangnya 293 lagi cedera dalam kejadian.

Lapan serangan berlaku di kawasan Mumbai Selatan, iaitu Stesen Keretapi Chhatrapati Shivaji Terminus, Hotel Oberoi Trident, Hotel Taj Mahal Palace & Tower, Leopold Cafe, Hospital Cama, Rumah Nariman milik Yahudi Ortodoks, Metro Cinema, dan sebatang lorong di belakang bangunan Times of India di belakang Kolej St. Xavier. Letupan juga terjadi di limbungan Mazagaon di kawasan pelabuhan Mumbai. Insiden kesepuluh merupakan letupan teksi di Vile Parle berhampiran lapangan terbang, tetapi sebarang kena-mengena dengan sembilan serangan lain adalah tidak jelas.

Pada awal pagi 28 November, kesemua tempat kejadian kecuali Taj Mahal Palace ditawan oleh polis dan pasukan keselamatan. Tindakan yang diambil Pengawal Keselamatan Negara pada 29 November menamatkan kejadian Taj Mahal Palace, sekaligus menamatkan segala pertempuran. 

Mula-mulanya, sebuah pertubuhan yang bergelar Deccan Mujahideen mengaku bertanggungjawab. Tidak lama kemudian, Mohammad Ajmal Amir Kasab, iaitu satu-satunya pengganas yang ditawan hidup-hidup, mendedahkan identiti penyerang sebagai ahli-ahli Lashkar-e-Taiba, iaitu pertubuhan militan di Pakistan yang diisytiharkan sebagai pertubuhan pengganas oleh India, Amerika Syarikat, United Kingdom, dan lain-lain lagi. Satu perbicaraan mahkamah pada 6 Mei 2010 menjatuhkan hukuman mati terhadap Ajmal Kasab atas lima dakwaan.

Serangan-serangan tersebut dikecam masyarakat dunia.

 Atribusi 
Kerjasama dengan Pakistan
Pakistan pada awalnya menafikan rakyatnya bertanggungjawab terhadap serangan ini, sebaliknya menyalahkan dalang dari Bangladesh dan penjenayah India, suatu dakwaan yang dinafikan India, dan menyatakan mereka memerlukan maklumat daripada India dahulu, mengenai beberapa pengeboman lain. Pihak berkuasa Pakistan akhirnya bersetuju pada 7 Januari 2009 yang para penyerang itu orang Pakistan, dan membuka kes terhadap tiga rakyat Pakistan.

Kerajaan India memberikan bukti kepada Pakistan dan kerajaan lain, dalam bentuk rekod soal siasat, senjata dan rakaman perbualan semasa serangan. Sebagai tambahan, pegawai kerajaan India menyatakan yang serangan ini amat canggih dan para penyerang mesti mendapat bantuan daripada "agensi" Pakistani, suatu tuduhan yang dinafikan Pakistan.

Pada Oktober 2010, satu laporan India dikeluarkan, meringkaskan risikan yang diperolehi daripada soal siasat India terhadap David Headley. Ia mendakwa yang agensi perisikan Pakistan (ISI) tekah memberikan sokongan untuk serangan tersebut dengan menyediakan dana untuk misi peninjauan di Mumbai. Laporan ini turut memuatkan dakwaan Headley bahawa ketua komander tentera Lashkar-e-Taiba Zaki-ur-Rahman Lakhvi, mempunyai hubungan rapat dengan Ketua Pengarah ISI. Dia mengatakan yang "setiap tindakan besar LeT dilakukan dengan koordinasi rapat ISI."

 Kematian 
Sekurang-kurangnya 188 orang terbunuh, termasuk kira-kira 40 umat Islam dan warga-warga dari 10 negara.http://timesofindia.indiatimes.com/Islamabad_accepts_terrorists_may_be_from_Pak/articleshow/3786207.cms Mangsa terkorban terdiri daripada 141 orang awam India, 17 anggota polis dan 30 warga asing, iaitu 4 warga Amerika, 4 warga Australia, 3 warga Jerman, 2 warga Israel-Amerika, 2 warga Israel, 2 orang Kanada, 2 warga Perancis, 1 warga Itali, 1 warga Britain, 1 warga belanda, 1 warga Jepun, 1 warga Jordan, 1 warga Malaysia, 1 warga Mauritius, 1 warga Mexico, 1 warga Singapura dan 1 warga Thailand.One Japanese killed, another wounded in Mumbai shootings.  Retrieved on November 26, 2008.

Selain itu, sembilan orang pengganas terbunuh sementara seorang lagi ditangkap.

Kebanyakan mayat tebusan dan penyerang menampakkan kesan seksaan atau pencacatan. Seorang pakar perubatan Mumbai yang mengkaji mayat-mayat tersebut berkata, "Nampaknya kebanyakan mereka yang terkorban telah diseksa" dan "Di kalangan semua mayat, mangsa Israellah yang paling banyak kesan seksaan." Laporan yang sama mencatat bukti bahawa "kematian pengganas juga tidak kemas," memetik pakar tersebut: "Muka mereka [penyerang] sukar dikenal pasti lagi." Laporan tersebut membuat kesimpulan bahawa angkatan komando India mengambil dasar menghapuskan musuh begitu sahaja setelah dianggap bahawa tiada lagi tebusan yang masih hidup.

27 orang luar lain dari pelbagai negara tercedera dalam kejadian lalu dikejarkan ke Hospital Bombay. Sumber hospital menyatakan mereka terdiri dari warga Australia, AS, UK, Kanada, Jerman, Sepanyol, Norway, Finland, Oman, China, Jepun, Filipina dan Jordan.

Andreas Liveras, seorang usahawan kapal layar yang memegang dua kerakyatan iaitu Cyprus Greek dan British, adalah antara mangsa yang terkorban; begitu juga dengan penerbit TV Jerman Ralph Burkei, dan usahawan pakaian dalam wanita Perancis Loumia Hiridjee dan suaminya.http://www.hindu.com/2008/11/28/stories/2008112854911900.htm  and https://web.archive.org/web/20110917183203/http://www.iht.com/articles/2008/11/27/asia/28mumbai.php Pasangan suami isteri yang ditahan di Rumah Nariman, Rabai Gavriel Noach Holtzberg dan Rivka Holtzberg yang mengandung enam bulan, juga diseksa dan dibunuh.[http:http://www.israelnationalnews.com/News/News.aspx/128629] and [http:http://www.israelnationalnews.com/News/News.aspx/128629]Chabad rabbi, wife killed in Mumbai attacks  by JTA Staff, Jewish Telegraph Agency (JTA), November 28, 2008.[http:http://www.israelnationalnews.com/News/News.aspx/128629]

Menurut ketua menteri negeri Maharashtra, Vilasrao Deshmukh, 15 orang anggota polis dan dua orang komando NSG terkorban, termasuk pegawai berikut:
 Ketua Skuad Anti Pengganas Mumbai Hemant Karkare 
 Pesuruhjaya Polis Tambahan: Ashok Kamte
 Pakar Pertembungan: Vijay Salaskar
 Inspektor Kanan Shashank Shinde,
 Ketua Pasukan Komando NSG, Mejar Sandeep Unnikrishnan
 Komando NSG Gajender Singh Bisht
Tiga orang pegawai Chhatrapati Shivaji Terminus turut terbunuh dalam kejadian.Three rly men killed in CST encounter
Kerajaan Maharashtra mengumumkan pampasan sebanyak Rs. 5 lakh (kira-kira AS$10,000) kepada sanak-saudara mangsa yang terkorban dan Rs. 50,000 (kira-kira AS$1,000) kepada yang cedera parah.

 Mengikut lokasi 
 Lokasi  Jenis pembunuhan  Maut  Terselamat Pelabuhan Mumbai  Tembak-menembak; tebusan.  4  tiada Stesen kereta api Chhatrapati Shivaji Terminus (Victoria)  Tembak-menembak; bom tangan.  58India terror begins with corpses on train platformOf 58 killed at terminus, 22 were Muslims, The Times of India (December 3, 2008)  tiada Leopold Cafe, Colaba  Tembak-menembak; letupan bom tangan.  10http://www.timesonline.co.uk/tol/news/world/asia/article5260641.ece  none Taj Mahal Palace & Tower hotel  Tembak-menembak; enam letupan; kebakaran di tingkat bawah, pertama, dan atas; tebusan; RDX ditemui berhampiran.  around 40(1 commando)  kira-kira 250 Hotel Oberoi Trident  Tembak-menembak; letupan; tebusan; kebakaran.  30http://www.taratv.com/national.php?task=full&newsid=4384  143 Metro Cinema  Tembak-menembak dari jip polis yang terampas.  kira-kira 10  tiada Hospital Cama  Tembak-menembak; tebusan.  5 anggota polis  tiada Rumah Nariman (Rumah Mumbai Chabad)  Pengepungan; tembak-menembak; tebusan.   7 (1 komando)  9 Pinggiran Vile Parle, Mumbai Utara  Letupan bom kereta.TERROR TAKES OVER MUMBAI . The Statesman.  1http://news.yahoo.com/s/ap/20081130/ap_on_re_as/as_india_three_days_of_terror;_ylt=Av6QjVu3WBqaVaIH9i.lpL1vaA8F  tiada Lorong di belakang wisma Times of India  Polis ditembak mati  9 orang polis  tiada Limbungan Mazagaon  Letupan; bot berisi senjata dirampas.  tiada  tiada

 Rujukan 

 Pautan luar 

 Google News search of "Mumbai Attacks"
 Google Map of the attacks
 Eye-witness accounts fromTwitter feed 
 Photo of alleged Terrorist captured by CCTV camera at CST Railway Station
 Pictures of attacks from BBC
 Pictures by reporter Vinukumar Ranganathan
 Live Coverage via CNN Live from IBNLive
 IN PICS: Mumbai Terror Attacks — Arabian Business

Kategori:Keganasan di India
kategori:Pembunuhan beramai-ramai